Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
DISWANTŠHO TŠA KGALE
Constantine e bile mmušiši wa pele wa Roma wa go ipitša Mokriste. Ka go dira bjalo, o ile a tutuetša histori ya lefase kudu. O ile a amogela bodumedi bjo bjoo pele bo bego bo gateletšwe gomme a thuša gore bo fetoge Bojakane. Ka gona, go ya ka The Encyclopædia Britannica, seo go thwego ke Bokriste se ile sa ba “motseta yo mogolo setšhabeng le go tša dipolitiki” yo a ilego a tutuetša histori.
KE KA baka la’ng o swanetše go tseba ka mmušiši wa kgale wa Roma? Ge e ba o kgahlegela Bokriste, o swanetše go tseba gore mahlale a Constantine go tša dipolitiki le go tša bodumedi a kgomile ditumelo le ditirelo tša dikereke tše dintši go fihla le lehono. A re boneng gore o dirile seo bjang.
Ka 313 C.E., Constantine o be a buša Mmušo wa ka Bodikela wa Roma, mola Licinius le Maximinus ba be ba buša ka Bohlabela. Constantine le Licinius ba ile ba nea barapedi ka moka tokologo, go akaretša le Bakriste. Constantine o ile a šireletša Bokriste, a nagana gore bodumedi bo be bo tla tliša botee mmušong wa gagwe. *
“Kereke e be e sa hwetša mošireletši feela, gape e be e hweditše mong wa yona.”—A.H.M. Jones, radihistori
E BE E LE BOKRISTE BJA MOHUTA MANG?
Le ge a be a ipolela gore o thekga Bokriste, Constantine o be a sa tlogele boheitene. Ka mohlala, o be a diriša bolepi bja dinaledi le bonoge, e lego maleatlana ao Beibele e a ganetšago. (Doiteronomio 18:10-12) Lebotong la Sekabora sa Constantine kua Roma, o swantšhitšwe a direla medingwana ya boheitene sehlabelo. O ile a tšwela pele a khunamela modimo wa letšatši ka go thala modimo yoo ditšheleteng tša gagwe tša tšhipi le go thekga borapedi bja modimo wa letšatši. Go ya bofelong bja bophelo bja gagwe, Constantine o ile a dumelela motsana wa Umbria, kua Italy, go agela yena le lapa la gagwe tempele le go kgetha baperisita bao ba tlago go hlankela go yona.
Na taba ye ka moka e bolela’ng go rena? E bolela gore ga se ra swanela go fo dumela dithuto tša kereke le ge e le efe eupša re swanetše go di hlahloba re diriša Beibele.—1 Johane 4:1.
^ ser. 6 Go ya ka tšhupetšo e nngwe go ile gwa ngangišanwa kudu ka taba ya ge e ba Constantine e be e le Mokriste wa kgonthe, ka ge “a be a dumelela borapedi bja boheitene gaešita le mafelelong a pušo ya gagwe.”
Constantine o be a re o kgonthišeditšwe ka toro goba ka pono gore Modimo wa Bakriste o be a tla mo thuša ntweng.
Constantine o be a bitšwa ka sereto sa boheitene sa pontifex maximus, goba moperisita yo mogolo, le gona o be a nagana gore ke morena wa madumedi ka moka pušong ya gagwe.
“Taba ya gore Constantine e bile Mokriste bonyenyane go yela bofelong bja bophelo bja gagwe e ka se belaelwe, ge feela motho a sa lebelele taba yeo go ya ka mohuta wa Mokriste yoo [Constantine] e bego e le yena.”—Paul Keresztes, moprofesara wa dipuku tša bogologolo le wa histori.
Sehlogo sa go Latela
Madireng a Lefase
THUŠO BAKENG SA LAPA Ge Morwedi wa Gago yo a Lego Mahlalagading a Gateletšegile
DIHLOGO TŠE DINGWE TŠA INTHANETENG
Na ke Tshwenyegile Kudu ka Ponagalo ya ka?